Glade jul

«Glade jul» eller «Stille natt» (tysk originaltittel «Stille Nacht, heilige Nacht») er en av de mest populære julesangene.  Den ble komponert av Franz Xaver Gruber i 1818, mens den katolske presten Josef Mohr har skrevet den opprinnelige teksten. Sangen ble første gang fremført i kirken i Oberndorf i Østerrike den 24. desember 1818.I 2011 kom sangen på Unescos liste over kulturell verdensarv.
Sangen er oversatt flere ganger til norsk, men det er den danske gjendiktningen av B.S. Ingemann fra 1850 (lett modernisert på riksmål/bokmål) som er mest brukt. Nedenfor er teksten til de forskjellige utgavene.
En ny gjendiktning av Erik Hillestad, «Stille natt» - som ligger nærmere Mohrs tekst, ble først utgitt på platen Stille natt med SKRUK i 1991, og har siden blitt brukt på flere plateinnspillinger.Salmen ble oversatt til sørsamisk av Ella Holm Bull i 1995 som Aavoes jåvlh, aejlies leah jåvlh. Den er en av de 15 sørsamiske salmene i Norsk salmebok 2013.


== Tekster ==


== Innspillinger ==


=== «Silent Night» ===
Bing Crosby (1947)
Eddie Fisher with Hugo Winterhalter's orchestra & chrous. Innspilt i Manhattan Center, New York City, 17. juli 1952. Utgitt av RCA Victor Records med katalognummer 20-4910 (i USA) og av EMI på His Master's Voice-etiketten med katalognumrene B 10779 og JO 420.
Jim Reeves (På albumet Twelve Songs of Christmas, 1963)
Simon & Garfunkel (1966)
Barbra Streisand på albumet A Christmas Album (1967)
Glade Jul av Sissel Kyrkjebø (1987)
Tom Waits (1989)
Sufjan Stevens (2001)
Ann-Margret spilte inn sangen og ga den ut på albumet Ann-Margret's Christmas Carol Collection i 2004.


=== «Glade jul» ===
Den Norske Operas Kor Og Orkester Med Solister: Hjem Til Jul. Utgitt 2008. Lenker: Spotify. Deezer. Info.
Halfdan Rode med orgel. Innspilt i Kristiania cirka oktober 1907. Utgitt på de akustiske 78-platene Gramophone 2-82554 og Gramophone X 1801.
Nationalteatrets kor (med orgel og klokker). Innspilt i Kristiania 1. september 1913. Utgitt på de akustiske 78-platene Gramophone 284758 og Gramophone X 1470.
Operasanger Erik Jansson med orgel. Innspilt i Kristiania i november 1919. Utgitt på den akustiske 78-platen Beka 78058.
Dagny Constance Knutsen, Mezzo Sopran med orgel. Innspilt i Berlin i 1928. Utgitt på 78-platen Brunswick 7683.
Erling Krogh med orkester. Innspilt i Oslo 16. august 1929. Utgitt på 78-platene His Master's Voice X 3242, His Master's Voice A.L. 2139 og Victor V-15018.
Øivind Lunde med trio, vibrafon og klokker. Innspilt i oktober 1931. Utgitt på 78-platen Parlophon B 41086.
Sven-Olof Sandberg med orgel og kirkeklokker. Utgitt på 78-platen Odeon A 180 322 D-4323.
Øivind Tønnesen med strykeensemble og piano (Sverre Bergh). Innspilt i Oslo 10. september 1947. Utgitt på 78-platen Musica A-8480.
Robert Levins orkester. Arr.: Robert Levin. Utgitt på 78-platen His Master's Voice A.L. 3234 i 1952.
Peder Alhaug med orkester Dir.: Egil Monn-Iversen. Utgitt på 78-platen Musica A 5068 i 1953 og på EP-platen RCA REP 340.
Arne Hendriksen, tenor, Robert Levins orkester. Utgitt på 78-platen His Master's Voice A.L. 3430 i 1954.
Olavsguttene. Dir.: Ragnvald Bjarne. Innspilt 8. november 1960. Utgitt på EP-platen Olavsguttene synger julen inn. Singing boys of Norway (Odeon GEON 47)
Olav Werner med Rolf Holger, orgel. Innspilt 27. september 1961. Utgitt på EP-platen Odeon GEON 56 og på LP-platen Glade jul (Odeon MOCN 1001).
Bygdelagskoret Dirigent: Torbjørn Dahl. Arr.: Per Steenberg. Innspilt 8. november 1965. Utgitt på EP-platen RCA REP 407.
Valens Solistkor. Arr.: Per Steenberg. Innspilt i Sandefjord kirke 22. mai 1967. Utgitt på LP-platen His Master's Voice SNCLP 101.
Rita Engebretsen på platen Frem fra Glemselen kap.13
Sissel Kyrkjebø på platen Glade jul
Hanne Krogh på platen Julens vakreste
Nidarosdomens Guttekor på platen Jul i Nidarosdomen


=== «Stille natt» ===
Skruk på platen Stille natt fra 1991
Garness og Maria Arredondo på platen Barnet i krybben fra 2009
Oslo Gospel Choir og Maria Haukaas Mittet på platen Lys imot mørketida fra 2011


== Øystein Sundes instrumentale versjon ==
Øystein Sunde ga ut sin instrumentale versjon av «Glade jul» på instrumental albumet Klå i november 1974. Denne varianten har mest steel gitar som det dominerende instrument, som gir sangen en blanding av julesang og country. På denne innspillingen deltok:

Øystein Sunde: steel gitar, akustisk gitar (stålstrenger), elektrisk gitar
Terje Venaas: bass
Svein Christiansen: trommer
Anne Lise Gjøstøl: kor
Anne-Karine Strøm: kor
Frode Thingnæs: blåser arrangement


== Referanser ==


== Eksterne lenker ==
Stille-Nacht-Gesellschaft (Salzburg) mit Infos zur Entstehung